Dana Vávrová
Dana Vávrová (* 9. August 1967 in Prag; † 5. Februar 2009 in München) weer en tschechisch-düütsch Filmschauspelerin un Filmspeelbaassche.

Leven 
In hör Heimatland wurr Vávrová in dat Öller vun 6 Johr all en Kinnerstar. Se is in Kinner- und Märchenfilmen uptreden un speel ok bi de Kinnerserie Pan Tau mit. 1982 wurr se as Jugendliche in der Feernsehmeerdeeler Ein Stück Himmel ok in Düütschland bekannt. För de Rull vun de Janina David kreeg se de Goldene Kamera, den Goldenen Gong un den Adolf-Grimme-Pries as Utteknung.

1986 hett se den 28 Jahre ölleren Speelbaas, Kameramann un Produzenten Joseph Vilsmaier, de se bi Dreiharbeiten vun neeere Folgen vun Ein Stück Himmel kennenlehrt harr, heiraadt. 1988 speel se in de Film Herbstmilch de Fruens-Hööftrull as Anna Wimschneider. Dorför kreeg se nahderhenn den Bayerischen Filmpries un den Düütschen Filmpries. 

Mit Vilsmaier harr se dree Döchter, Janina Vilsmaier, Theresa Vilsmaier un Josefina Vilsmaier, de ok all Schauspelerinen wurrn sünd. Hör öllere Süster Hana Heřmánková is in de Tschechisch Republik as TV-Moderatorin bekannt. Dana Vávrová is an de Folgen vun en Krebserkrankung storven.

Filmografie (Utwahl)

Utteken 
Vávrová is för ehr Filmwarken mit veer Priesen uttekent worrn:
 1989: mit den Düütschen Filmpries in Gold in de Kategorie Rutragen enkelte Leistung: Schauspelerin för Herbstmilch
 1989: mit den Pries as Beste Schauspelersche vun’t Valladolid International Film Festival för Herbstmilch
 1989: mit den Bayerischen Filmpries in de Kategorie Beste Nawass-Dorstellersche för Herbstmilch
 2007: mit den Sünnerpries vun’n Bayerischen Filmpries för The Last Train

Weblenken 
 
 Literatur vun un över Dana Vávrová in de Düütschen Natschonalbökeree
 Szenenfotos vun verscheeden Rullen vun Dana Vávrová up cinema.de

Enkeld Nahwiesen 

Schauspeler
Fru
Speelbaas
Börger von Düütschland
Börger von Tschechien
Dräger vun’t Bundsverdeenstkrüüz
Grimme-Pries
Boren 1967
Storven 2009